钦定古今图书集成/明伦汇编/氏族典/第463卷 > 《廖用贤尚友录》 > 傅元
## 钦定古今图书集成/明伦汇编/氏族典/第463卷 > 《廖用贤尚友录》 > 傅元

按《晋书傅元传》：“元字休弈，北地泥阳人也。祖燮，汉汉
阳太守。父干，魏扶风太守。元孤贫博学，善属文。州举
秀才，除郎中。后参安东卫军军事，转温令，再迁弘农
太守，领典农校尉。所居称职，数上书陈便宜，多所匡
正。封鹑觚男。武帝为晋王，以为散骑常侍。及受禅，进
爵为子，迁侍中。泰始四年，为御史中丞。五年，迁太仆”，
转司隶校尉。元天性峻急，每有奏劾，或值日暮，捧白
简坐而待旦，于是贵游慑伏，台阁生风。寻卒，谥曰刚。
子咸嗣。